Selvitys työttömän nuoren toimimisesta 4H-yrittäjänä

4H-yritys on Suomen 4H-liiton malli nuorten pienimuotoiseen yrittäjyyteen. 4Hyrittäjät ovat 13 – 28 -vuotiaita paikallisen 4H-yhdistyksen jäseniä, yrityksen vuosittainen liikevaihto on 50 – 7000 euroa. Vuonna 2018 4H-yritysten keskimääräinen myynti oli 1184 euroa vuodessa.

4H-yrittäjyys on pienimuotoista, sivutoimista ja usein myös kausiluonteista. Kyseessä on harrastus, jossa voi kokeilla yrittäjänä toimimista ja samalla saada ansioita. 4H-yrittäjänä nuori kerryttää kokemusta ja osaamista, jotka lisäävät hänen mahdollisuuksiaan työllistyä jatkossa.

4H-yritys ei ole ansiotyötä eikä elinkeino. 4H-yrittäjänä toimiminen ei työllistä päätoimisesti eikä yrittäjyyden työmäärä vastaa päätoimista työskentelyä. 4Hyrittäjänä toimiminen ei ole este sille, että olisi työmarkkinoiden käytettävissä.

Edellä mainituin perustein 4H-liitto katsoo, että Työttömyysturvalain 5 § mukaisia esteitä työttömyysturvan saamiselle ei 4H-yrittäjällä ole.

Lisätietoja 4H-yrityksestä on luettavissa osoitteesta [www.4h.fi/yritys](http://www.4h.fi/yritys).

terveisin

Sirkka Suomäki

p. +3584 0534 6361

e-mail: sirkka.suomaki@4h.fi